kardosdrur/scandi-wiki huggingface dataset:
Wivex

Restaurant Wivex var en restaurant tilknyttet Tivoli i København. Den lå i Tivolis facadebygning Vesterbrogade 3.

Historie 
Den var grundlagt i 1880 under navnet Restaurant Wivel af senere kammerråd Carl Christian Wivel (1844-1922), der 1890 lejede hjørnet af Tivolis nyopførte facadebygning (tegnet af Richard Bergmann og Emil Blichfeldt), hvor restauranten siden havde til huse. I 1910 blev grundlæggerens slægtning Anton Pedersen (1868-1929) medejer og i 1919 eneejer. Han fulgtes af sin søn, direktør Frode Stauby Pedersen (1901-1967). I 1931 ændredes restaurantens navn fra Wivel til Wivex, fordi Wivel-familien havde klaget over brugen af navnet.

Fra 1930'erne til 1950'erne transmitterede Danmarks Radio middagskoncerter fra Wivex med bl.a. Teddy Petersens Orkester med Valdemar Davids, Bror Kalles Kapel og Hans Peder Åses Orkester.

Aktieselskab 
Virksomheden omdannedes i 1932 til et aktieselskab. Fra 15. september 1935 havde Wivex tillige hovedledelsen af Restaurant Nimb. Fløjen mod Bernstorffsgade blev tilbygget i 1912, og i 1930 ombyggedes en del af restauranten. Under besættelsen blev Wivex udsat for en ødelæggende schalburgtagebrand. Den genåbnede den 6. november 1946 i moderniseret stand efter opbygning ved Ernst Kühn.

Bestyrelsen bestod i 1950 af direktør Frode Pedersen, som var formand, kontorchef Aage Christensen (1894-) og overretssagfører Peter Paulsen (1884-). 

Wivex drejede nøglen om i 1964. Bygningen blev jævnet med jorden og erstattet af de nuværende bygninger tegnet af Preben Hansen. Navnet Wivex levede i nogle år videre i en restaurant i den nye bygning, som blev indviet 1971.

Galleri

Kilder 
 Danmarks ældste forretninger 1100-1911, Kraks Forlag 1950

Noter 

Værtshuse og spisesteder i København
Etableret i 1880
Ophørt i 1964
Forsvundne bygninger, konstruktioner og anlæg i København
Tivoli
Indre By (København)
Slægten Wivel
Feinstaubplakette

Feinstaubplakette (fintstøvsmærkat) eller Umweltplakette (miljømærkat) betegner et klistermærke, som angiver hvilken miljøklasse et køretøj har i henhold til tysk miljølovgivning. Mærket er obligatorisk ved kørsel i tyske byer med miljøzoner (), og skal være anbragt i nederste højre side af forruden på køretøjet (set fra førersædet). Der findes mange undtagelser fra brugen af dette mærke.

Eksterne henvisninger 
Miljøzone / miljømærkat 
umwelt-plakette.de 
TÜV Nord 

Trafik
Miljøpolitik
Transportpolitik
Christian August von Berckentin (amtmand)

Christian August von Berckentin (2. februar 1666 – 1. februar 1734 i Lübeck) var en slesvigsk amtmand, far til Christian August von Berckentin.

Han var herre til godserne Lütgenhof, Prieschendorf, Kaltenhof og Dassow i Mecklenburg-Schwerin. Berckentin var gehejmeråd hos hertug Christian August og amtmand over Gottorp Amt.

Han blev gift 1692 på Lügtgenhof med Ida Hedewig født von Berckentin (1673-1738).

Kilder 
Danmarks Adels Aarbog 1919.

Amtmænd fra Slesvig
Godsejere fra Tyskland
Tyskere i 1600-tallet
Tyskere i 1700-tallet
Christian August 01
Marimurtra

Jardín Botánico Marimurtra eller på catalansk: Jardí Botànic Marimurtra betragtes som Europas største botaniske have for middelhavsplanter, idet den råder over et areal på 16 ha. Den ligger i byen Blanes, provinsen Gerona, i den selvstyrende, spanske region Catalonien.
Haven ligger i et klippefyldt onråde med imponerende udsigter over Middelhavet. Dens navn (mar-i-murtra = hav-og-myrte) viser en hensigt om at kombinere forskellige, eksisterende økosystemer i én og samme have.

Haven er medlem af BGCI og Asociación Ibero-Macaronésica de Jardines Botánicos. Dens internationale identifikationskode som botanisk have og som herbarium er BLAN.

Placering 
Haven ligger i comarcaet Selva, i provinsen Girona, og i et meget stejlt bjergterræn tilhørende, men udenfor selve kommunen Blanes. En del af den ligger på selve klinten ud mod Middelhavet, hvad der skaber mindeværdige udsigter over havet. Der skal betales for adgangen til haven.

Historie 

Den botaniske haves areal på ca. 16 ha blev opkøbt af dens grundlægger, Karl Faust. Selv om han var erhvervsmand, bevarede han siden sin ungdom en kærlighed til naturen, som fik ham til at købe jord ved Blanes i 1918.

Da han var blevet 50 år gammel i 1942, opgav han sit direktørarbejde og helligede sig fuldstændigt skabelsen af den botaniske have.

Fonden ”Carl Faust”, grundlagt i 1951, varetager administrationen af haven.

Samlinger 
Haven rummer ca. 4.000 plantearter, som bruges efter dens formål, der er forskning og uddannelse inden for botanikken. Derfor byder haven både på æstetisk værdi og værdifuld landskabspleje. De afdelinger, der er åbne for publikum, dækker tilsammen ca. 5 ha.

Planterne er samlet i forskellige afdelinger:

 Kaktusplanter og sukkulenter fra tørre områder i Sydafrika og Mellemamerika.
 Subtropiske planter i store størrelser: palmer, araucariaer, cycas, som giver afdelingen et præg af stor frodighed.
 Damme med samlinger af vandplanter.
 Eksotiske planter
 Lægeplanter
 Duftende planter
 En samling af bregner, som vokser i regionen Cataloniens bjerge.

Udstyr 
Den botaniske have ”Marimurtra” er en Estación Internacional de Biología Mediterránea (International station for Middelhavsområdets biologi), og har bygninger og udstyr, beregnet for de undersøgelser, der bliver udført her.

 Eksperimentalmarker
 Fagbibliotek
 Forskningslaboratorium
 Genbank
 Herbarium
 Kølerum
 Meteorologisk station

Noter

Eksterne links 
 ”Marimurtras" officielle hjemmeside – på 
 Havens side hos BGCI – på 

Botaniske haver
Catalonien
STX Corporation

STX Corporation (tidligere Ssangyong Heavy Industries) er et sydkoreansk konglomerat (chaebol) og holdingselskab. Fra hovedsædet i Gyeongsangnamdo styrer koncernen sine forretninger gennem to divisioner: Handel og skibsvedligeholdelse. Handelsdivisionen tilbyder shipping og energimaterialer såsom kul, olie, stål og andet. Skibsvedligeholdelsesdivsionen tilbyder lasthåndtering, marine-teknologi, forsikring, besætningshåndtering og andre relaterede services. STX har fire lokale datterselskaber STX Offshore & Shipbuilding, STX Engine, STX Heavy Industries, STX PanOcean og STX Energy. STX Offshore & Shipbuilding er verdens fjerde største skibsbygger. I 2008 blev den norske skibsbygger Aker Yards overtaget af STX, hvorefter navnet blev ændret til STX Europe. STX Europe er Europas næststørste skibsbygger efter italienske Fincantieri. Aker Yards har teknisk erfaring med byggeri af cruise-skibe. Kapitalen til opkøbet af Aker Yards blev skaffet ved en aktieemission.

Koncernens forretningsområder 
 Skibsbyggeri
 Offshore
 Dieselmotorer til skibe og militær
 Dieselgeneratorer
 Industrielle anlæg
 Konstruktion
 Energi
 Shipping
 Elektronisk udstyr (TASS, TACM, Radar..)

Skibsbyggeri
 STX Offshore & Shipbuilding
 STX Europe
 STX Dalian
 STX-VINA Heavy Industry co.
 Far Eastern Shipyard-STX

Motorer
 STX Engine
 STX Metal
 STX Heavy Industries (Store motorer)

Konstruktion & anlæg
 STX Construction
 STX Heavy Industries.

Energi
 STX Energy
 STX Solar
 Tiger Oil

Shipping
 STX Pan Ocean

Bank
 Heungguk Mutual Savings Bank

Kilder

Eksterne henvisninger 

 STX Corporation
 STX SouL Pro-Game Team
 Gyeongnam FC  K-League Pro-Soccer Team

Konglomerater fra Sydkorea
Etableret i 1976
Changwon
Vindturbineproducenter
Fotovoltaikproducenter
Skibsbyggerivirksomheder
Sankt Johannes Kirke (Aarhus)

Skt. Johannes Kirke er en kirke på den nordvestlige del af Trøjborg i Aarhus, beliggende mellem Århus Kommunehospital og Nordre Kirkegård: Den er tegnet af Kongelig bygningsinspektør Hack Kampmann, og blev indviet i 1905 som den fjerde kirke i Aarhus. Kirken har et orgel fra Marcussen & Søn fra 1979 med 36 stemmer. Kirkeruderne er udsmykket af Arne Haugen Sørensen.

Eksterne kilder og henvisninger 
 Om kirken 
 Om kirken på  korttilkirken.dk
 Sankt Johannes Kirke i bogværket Danmarks Kirker (udg. af Nationalmuseet)

Kirker i Aarhus
Kirker i Århus Stift
J.E. Wunderlich

Jacob Emilius Wunderlich (1809 – 1892) var en dansk/norsk dekorationsmaler og fotograf.

Biografi 
Han blev født i Danmark og blev udlært dekorationsmaler. Senere kom han til Norge, hvor han blev beskæftiget med at dekorere Kongeslottet. 15. juli 1842 fuldførte han dekorationen af Riddersalen.

Han begyndte allerede i 1850'erne som daguerreotypist og havde atelier i Østergade 26 (i haven, dengang nr. 67) ca. 1855-62 og 1866-68. Fra 1862 til 1863 havde han adresse på Østergade 10.

Kilder 

Malere fra Danmark
Malere fra Norge
Fotografer fra Danmark
Danskere i 1800-tallet
Danskere i 1900-tallet
Dekorationsmalere
Heksaeder

Et heksaeder (eller hexaeder) er et polyeder med seks sider. Et velkendt hexaeder er terningen.

Andre

Der er tre yderligere topologisk særskilte hexahedra, der kun kan realiseres som konkaviske figurer:

Platoniske legemer
Hyperkube

Inden for geometrien er en hyperkube en n-dimensionel udgave af et kvadrat (n = 2) og en terning (n = 3). Det er en lukket, kompakt, konveks figur, hvis skelet består af grupper af parallelle linjesegmenter, som flugter langs hver af rummets dimensioner, vinkelret til hinanden og er af samme længde. En enheds-hyperkubes længste diagonal i n dimensioner er lig .

Konstruktion 
 

0 – Et punkt er en nul-dimensionel hyperkube.
1 – Flytter man dette punkt én enheds afstand, vil det danne et linjesegment, hvilket svarer til en én-dimensionel enheds-hyperkube.
2 – Flytter man dette linjesegment dets længde i en vinkelret afstand fra sig selv, vil det danne et to-dimensionelt kvadrat.
3 – Flytter man dette kvadrat én enheds afstand vinkelret fra det plan, det befinder sig på, vil det danne en 3-dimensionel terning..
4 – Flytter man denne terning én enheds afstand ind i den fjerde dimension, vil den danne en 4-dimensionel enheds-hyperkube (en tesserakt).

Dette kan gøres for et vilkårligt antal dimensioner.

Se også 
 Geometri
 Terning

Rumgeometri
Ann Kristin Rykke

Ann Kristin Rykke (født 26. december 1972, død 4. oktober 2012) var programleder på NRK-programmerne Norge i dag, Førkveld og Vestlandsrevyen.

Kilder

Journalister fra Norge
Konrad B. Knutsen

Konrad Birger Knutsen (21. september 1925 på Voss - 2. oktober 2012) var en norsk embedsmand.

Knutsen var uddannet jurist. Han var økonomichef i Stavanger kommune fra 1967 til 1973 og amtmand i Rogaland fra 1973 til 1981. Fra januar 1975 til november 1981 var Knutsen riksmeglingsmann. Efter det var han administrerende direktør i Rogalandsbanken fra 1981 til 1987, og siden jurist.

Han var stærkt engagereret i Stavangerregionen, bl.a for Statoil og Oljedirektoratet samt universitet i byen.

Han blev udnævnt til kommandør af St. Olavs orden i 1980 og i 1984 til kommandør af den franske Æreslegionen.

Kilder 

Embedsmænd fra Norge
Jurister fra Norge
Erhvervsfolk fra Norge
Riddere af Æreslegionen
Kommandører af Sankt Olavs Orden
Amtmænd fra Norge
Amtmænd i Rogaland

Listen over amtmænd i Rogaland omfatter også amtmænd i Stavanger Amt. Begreberne fylke og fylkesmann erstattede amt og amtmand d. 1. januar 1919.

Embedet har sæde i Stavanger.

Kilder 
 Fylkesmannboka, regjeringen.no 
 Norsk samfunnsvitenskapelig datatjeneste , nsd.uib.no 
 Amtsmænd Rogaland  
 Fylkesmenn og amtmenn (stiftamtmenn) siden 1671 i Store norske leksikon 

Lister over amtmænd fra Norge
Rogaland
 Rogaland
Stor engkost

Stor engkost (Climacium dendroides) er et meget almindeligt mos på enge i Danmark. Det videnskabelige artsnavn dendroides betyder 'træagtig' (af græsk dendron træ) og hentyder til, at mosset ligner et lille træ pga. sin skudbygning.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Climaciaceae
Planter i Danmark
Climaciaceae

Climaciaceae er en familie af mosser med kun to slægter, hvoraf den ene findes i Danmark.

 Climacium

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument
 Bernard Goffinet – Bryology (and Lichenology) Systematik

Mosfamilier
Engkost

Climacium (Engkost) er en slægt af mosser med fire arter, hvoraf en enkelt findes i Danmark. Climacium betyder 'med trappe' (af græsk klimax trappe) og hentyder til endostomets trappeagtige udseende (endostomet er den inderste tandkrans i sporehusets peristom).

 Stor Engkost Climacium dendroides

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument 
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Climaciaceae
Almindelig lysmos

Almindelig lysmos (Schistostega pennata) er et sjældent mos i mørke huller og klipperevner. Det findes i Danmark kun på Bornholm. Det videnskabelige artsnavn pennata betyder 'fjerformet' (af latin penna fjer) og hentyder til bladenes stilling på de sterile planter.

Lysmos kaldes også nisseguld og drageguld og grunden til det er, at lysmos kun reflekterer grønligt lys fra bestemte vinkler, hvilket forvirrer og "snyder" finderne, da det grønlige lys ("guldet") forsvinder, når man flytter sig eller går tættere på. Lysmos indeholder kugleudsnitlignende celler som fungerer som linser der koncentrerer lyset, så lysmosset kan leve steder med svag belysning hvor andre planter ikke kan gro. Mossets kloroplastre absorberer kun blåligt og rødligt lys; rest grønligt lys, der reflekteres. Lysmos foretrækker fugtig mineralske jorde med en svag belysning, såsom refleksion fra en vandoverflade - og gror derfor på væltede trærødder, indgange til dyretunneler og huler.

Kilder 

 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

 Værd at kende i dansk natur: Lysmos – nisseguld

Dicranales
Planter i Danmark
Schistostegaceae

Schistostegaceae er en familie af mosser med kun en enkelt slægt.

 Schistostega

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument
 Bernard Goffinet – Bryology (and Lichenology) Systematik

Mosfamilier
Dicranales
Schistostega

Schistostega (Lysmos) er en slægt af mosser med en enkelt art. Schistostega betyder 'spaltet låg' (af græsk schistos 'spaltet' og stege 'tag') og hentyder til den fejlagtige antagelse, at sporehusets låg spaltes når sporerne modnes.

 Alm. Lysmos Schistostega pennata

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Dicranales
Gert Wingårdh

Gert Bo Wingårdh (26. april 1951 i Skövde) er en svensk arkitekt. Wingårdh har fået fem Kasper Salin-priser, hvilket er flere end nogen anden svensk arkitekt har fået. Hans arbejde spænder fra butiksindretning til fabrikskomplekser, og han har deltaget i en del projekter, som har fået internationel opmærksomhed.

Udmærkelser 
1988 Kasper Salinpriset for Öijared Executive Country Club.
1993 Kasper Salinpriset for Astra Hässle, Mölndal.
1999 Æresdoktor ved Chalmers tekniska högskola.
2001 Kasper Salinpriset for kårhuset ved Chalmers tekniska högskola.
2001 SARs boligpris for bolighuset Kajplats 01, Bo01 i Malmø.
2001 Laboratory of the year til AstraZeneca i Waltham.
2005 Helge Zimdalpriset for Villa Astrid i Hovås.
2006 Kasper Salinpriset for Aranäsgymnasiet i Kungsbacka.
2007 American Architecture Awards for House of Sweden i Washington D.C..
2007 Kasper Salinpriset for House of Sweden i Washington D.C.
2008 World Architecture Festival Award for K:fem modevaruhus i Vällingby.

Kildehenvisninger

Eksterne henvisninger 

Personer fra Skövde
Arkitekter fra Sverige
Modernistiske arkitekter
Svenskere i 1900-tallet
Isco

Francisco "Isco" Román Alarcón Suárez (født 21. april 1992 i Benalmádena, Málaga, Andalusien) er en spansk professionel fodboldspiller, der spiller i La Liga-klubben Real Betis.

Karriere

Valencia CF 
Isco spillede i Valencia fra 2006-2011, hvorefter han tog til Malaga

Malaga CF

Real Madrid CF 
Den 27. juni 2013 offentliggjorde Real Madrid at man havde hentet Isco til klubben på en fem-årig aftale.

Referencer 

Fodboldspillere fra Spanien
Fodboldspillere fra Valencia CF
Fodboldspillere fra Málaga CF
Fodboldspillere fra Real Madrid CF
Ostelærred

Ostelærred er blødt stof af bomuld, der er løst vævet. Det blev tidligere hovedsageligt anvendt i fremstillingen af ost, deraf navnet. 

Ved Halloween kan ostelærred benyttes dekorativt til at skabe en stemning af uhygge ved at stoffet draperes forrevet på møbler eller hænges i dørkarme.

Tekstiler
Lærred
Anne de Mortimer

Anne de Mortimer, grevinde af Cambridge (født 27. december 1390 i Westmeath i Irland, død 22. september 1411) var datter af Roger Mortimer, 4. jarl af March (1374 – 1398) og grevinde Alianore Holland (1373 – 1405).

Efterkommer af kong Edvard 3. af England 
Anne de Mortimer var sønnedatter af Philippa Plantagenet, 5. grevinde af Ulster (1355 – 1382). Philippa Plantagenet var datter af Lionel af Antwerpen, 1. hertug af Clarence og Elizabeth de Burgh, 4. grevinde af Ulster (efterkommer af kong Henrik 3. af England). Philippa Plantagenet var sønnedatter af kong Edvard 3. af England.

Ægteskab og børn 
Anne de Mortimer giftede sig med Richard af Conisburgh, 3. jarl af Cambridge (1385 – 1415), der var søn af Edmund af Langley, 1. hertug af York.  Richard af Conisburgh var også efterkommer af kong Edvard 3. af England.  
De blev forældre til datteren Isabel af York (1409 - 1484) og sønnen Richard Plantagenet, 3. hertug af York (1411 – 1460) samt farfar og farmor til kongerne Edvard 4. af England og Richard 3. af England.

Rosekrigene 
Anne de Mortimer var oldebarn af Lionel af Antwerpen, der var kong Edvard 3. af Englands næstældste søn. På grund af sin mors slægtskab med Edvard 3. krævede Richard Plantagenet den engelske trone på vegne af Huset York. Dette udløste Rosekrigene (1455-1485), hvor rivalerne kom fra Huset Lancaster.

Kilder 
Artiklen bygger helt eller delvist på Norsk Wikipedia.

Kongelige fra Storbritannien
Huset York
Adel fra England
Adel fra Irland
Englændere i 1400-tallet
Arvid Carlsson

Per Arvid Emil Carlsson  (født 25. januar 1923 i Uppsala, død 29. juni 2018) var en svensk farmakolog og professor emeritus ved Göteborgs Universitet. Modtog Nobelprisen i fysiologi eller medicin i 2000. Han var søn af historikeren Gottfrid Carlsson og bror til historikeren Sten Carlsson.

Eksterne henvisninger 

Nobelprismodtagere i medicin
Nobelprismodtagere fra Sverige
Wolfprismodtagere i medicin
Farmakologer
Ansatte ved Göteborgs Universitet
Svenskere i 1900-tallet
Svensksprogede forfattere fra Sverige
Personer fra Uppsala
Henrik Havrehed

Henrik Holger Havrehed (25. september 1928 i Morud – 25. februar 1995 i Sønderholm) var translatør i tysk og dansk historiker.

Henrik Havrehed blev  dr.phil ved Odense Universitet i 1987, selv om  han ikke var  universitetsuddannet historiker; Det var på disputatsen De tyske flygtninge i Danmark 1945-49. Aage Trommer og Tage Kaarsted var hans opponenter og vejledere. Han oversatte disputatsen til tysk i 1989 Die deutschen Flüchtlinge in Dänemark 1945-49.

Henrik Havrehed var lektor ved Aalborg Handelsskole og redaktør af bladet Handelsskolen. Han var Undervisningsministeriets fagkonsulent i tysk på handelshøjskolerne. Han udgav i 1977 lærebogen BRD og DDR. Tyske sagprosatekster.
Han tog sin afsked i 1981 på grund af en muskellidelse, han erhvervede som ung.

Ved sin død arbejdede Henrik Havrehed på et tobindsværk om den tyske rigsbefuldmægtigede i Danmark under 2. verdenskrig, Werner Best. Han interviewede Werner Best i dennes hjem i Mülheim i april 1981 og november 1983.

I november 1993 interviewede Henrik Havrehed den svejtsiske læge Maurice Rossel, der for Røde Kors besøgte jøderne i Theresienstadt under krigen. Noter, kilder og avisudklip om redningen af de danske jøder og centrale personer fra besættelsesmagten  findes nu på Rigsarkivet i København.

Privatarkivet og det ufærdige manuskript til første bind om Werner Best er væsentlige kilder til den første danske biografi om Werner Best, der udkom i juni 2013.

Henrik Havrehed var søn af konservator og kunstmaler Holger Havrehed.

Kilder

Eksterne henvisninger 
 

Lærere fra Danmark
Faglitterære forfattere fra Danmark
Danskere i 1900-tallet
Historikere fra Danmark
Besættelsestidens historikere
Dansksprogede forfattere fra Danmark
Richard Willstätter

Richard Martin Willstätter (født 13. august 1872, død 3. august 1942) var en tysk organisk kemiker. Han modtog Nobelprisen i kemi i 1915 for sine studier af strukturen af plantepigmenter, inklusiv klorofyl. Willstätter opfandt desuden papirkromatografi uafhængigt af Mikhail Tsvet.

Fra 1905 til 1912 var han professor på ETH Zürich.

Kemikere fra Tyskland
Nobelprismodtagere i kemi
Medlemmer af Royal Society
Medlemmer af Bayerische Akademie der Wissenschaften
Jøder fra Tyskland
Tyskere i 1800-tallet
Tyskere i 1900-tallet
Personer fra Karlsruhe
Hedorfs Fonds Forskningspris for International Virksomhedskommunikation og Sprog

Hedorfs Fond (eller Generalkonsulinde Anna Hedorf og Generalkonsul Frode Hedorfs Fond) er en dansk fond etableret af midler fra generalkonsul Frode Hedorfs formue, realiseret efter hans død i 1961. Formuen er sammen med akkumuleret overskud fra Transportkompagniet Nord A/S overdraget Fonden. Transportkompagniet Nord blev i 1992 solgt til ASG AB, mens dets speditionsaktiviteterne blev drevet videre af DHL Express (Denmark) A/S.

Fondens formål er at virke til fremme af handel og transportvæsen ved at yde støtte til unge, som gennem udlandsophold ønsker videre uddannelse inden for sådan virksomhed.

 Specielle forsknings- eller analyseopgaver inden for handel og transport støttes. 
 Hedorfs Fonds Forskningspris for International Virksomhedskommunikation og Sprog uddeles hvert andet år. (Siden 1994) 
 Hedorfs Fonds Pris for Transportforskning uddeles ligeledes hvert andet år. (Siden 2005)
 Hedorfs Kollegium på Frederiksberg opført i 2009.

Hedorfs Fonds Forskningspris for International Virksomhedskommunikation og Sprog 
På et bestyrelsesmøde den 22. december 1993, det sidste i professor Jan Kobbernagels  mangeårige formandsperiode, blev det besluttet at oprette en pris ved navn Hedorfs Fonds Pris for Erhvervssproglig Forskning, som hvert andet år skal uddele et legat på kr. 75.000 under afholdelse af et festarrangement. 

Prisen har ved generalforsamlingen i 2010 ændret navn til Hedorfs Fonds Forskningspris for International Virksomhedskommunikation og Sprog.

Sprogprismodtagere 
 1994 Professor Lita Lundquist, Handelshøjskolen i København.
 1996 Docent Heribert Picht, Handelshøjskolen i København.
 1998 Docent Johannes Wagner, Syddansk Universitet.
 2000 Lektor Arnt Lykke Jakobsen, Handelshøjskolen i København.
 2002 Professor Bodil Nistrup Madsen, Handelshøjskolen i København.
 2004 Lektor, ph.d. Inger Lassen, Aalborg Universitet.
 2006 Dr.ling.merc. Gyde Hansen, Copenhagen Business School.
 2008 Professor Sven Tarp, dr.ling.merc, Handelshøjskolen, Aarhus Universitet.
 2010 Professor Jan Engberg, Handelshøjskolen, Aarhus Universitet.
 2012 Professor Karen Korning Zethsen, Institut for Erhvervskommunikation på Aarhus Universitet, Business and Social Sciences
 2014 Professor Helle Vrønning Dam, Aarhus Universitet
 2014 Professor Per Durst-Andersen, Copenhagen Business School.

Kilder og eksterne henvisninger 
 Hedorfs Fond – officiel website
 ''"HEDORFS FOND I 50 ÅR - 50 År  Juilæum - 1963-2013".  50 år "HEDORFS FOND" Jubilæumskrift kan hentes her i PDF format. (36 sider) 

Videnskabspriser fra Danmark
Etableret i 1993
Fonde fra Danmark
Legater fra Danmark
Anthony Leggett

Sir Anthony James Leggett (født 26. marts 1938 i Camberwell, London) er en britisk-amerikansk fysiker.

Leggett modtog Nobelprisen i fysik i 2003 sammen med Aleksej A. Abrikosov og Vitalij Ginzburg. Han tildeledes 2002/2003 Wolfprisen i fysik sammen med Bertrand Halperin.

Eksterne henvisninger 
 Leggetts biografi på nobelprize.org

Nobelprismodtagere i fysik
Wolfprismodtagere i fysik
Fysikere fra Storbritannien
Fysikere fra USA
Nobelprismodtagere fra Storbritannien
Nobelprismodtagere fra USA